2018.02.10.

EDZŐMÉRKŐZÉS

REAC - MAGLÓD

3 – 0

Szántóföld úti pálya 50 néző.

A szombat délelőtti matiné előadás az otthon intarzia berakásos, új, zöld műfüvén kezdődött.

Csapatunk ebben az összeállításban kezdett:

Giczi B.-Kutai D.-Horváth L.-Sallai B.-Nagy G.-Pesti D.-Lászka B.-Lőrincz D.-Kasza D.-Kiss T.-Wágner R

Csere: Tóth D., Merczel Zs., Bodnár I.,Papp Gy., Szántovszki S., Horváth P., Pfister E

Álmos hangulatban az első 25 percben csak gólhelyzetekig jutott csapatunk az ellenfél addig sem. Kasza Dániel vetett véget az eredménytelen játéknak, bal oldali beadását Lőrincz Dani vágta az üres kapuba, a kapus csak nézett. 1 – 0

Már csak öt perc volt hátra az első részből mikor ismét Kasza volt a főszereplő. Az alapvonalról

stukkolt középre, a kapus csak lesett, Kutai bólintott és már 2 – 0

Az előadás második része sem hozott sok változást. A csere játékosok is pályára léptek így már ők

sem fáztak, hiszen Pfister hozta fel a labdát a 75. percben, majd a jobb oldalon futtatta Horváth Patrikot akinek mintaszerű beadását elegáns mozdulattal passzolta a kapuba Wágner Richárd. 3 – 0

Öt perc múlva azt gondoltuk, hogy Torma Gábor van a pályán, de nem! Szántovszki Soma 30 méterről kapura küldött bombaerős szabadrúgása a bal felső sarok felé száguldott, de a kapus

bravúrral kiütötte. A végére ő is belejött.

A matiné végén a nézők elégedetten távoztak, jó előadás volt.

Falusy Jenő